Reacția lui Novak Djokovic după ce a fost descalificat de la US Open: "Atât de neintenționat. Atât de greșit“.
Novak Djokovic a fost descalificat de la US Open după ce a lovit, neintenționat, un arbitru cu mingea. Sârbul de 33 de ani a oferit prima reacție fanilor, pe Instagram. El a cerut iertare și a menționat că totul a fost "atât de neintenționat“.
Știi deja că Novak Djokovic a fost descalificat aseară după ce a lovit cu mingea un arbitru de linie, în primul set. El era nervos deoarece adversarul său, Carreno-Busta, a reușit să se impună contra serviciului, iar Djokovic era condus cu 6-5, însă imaginile arată că incidentul a avut loc neintenționat.Ulterior, numărul unu ATP a reacționat pe contul său de Instagram, unde a postat un mesaj prin care i-a cerut iertare arbitrei pe care a lovit-o, dar și organizatorilor de la US Open. În plus, și-a recunoscut greșeala, scrie Reuters.Uite ce a scris sârbul: "Toată această situație m-a întristat și m-a lăsat gol pe dinăuntru. Îmi pare foarte rău pentru stresul pe care l-am provocat. Atât de neintenționat. Atât de greșit. Cât despre descalificarea mea, trebuie să mă întorc la muncă şi să transform această dezamăgire într-o lecţie pentru evoluţia mea ca jucător şi ca persoană. Le cer scuze pentru comportamentul meu tuturor celor de la US Open“.